Lav et referat af nedenstående tekst:

Tekst:
Nedlukning af restaurationer i tidsrummet klokken 00 til 05 og ingen dansegulv. Sådan lyder de genindførte restriktioner, der træder i kraft natten til lørdag. Og det kommer ikke bag på de to brødre Mikkel og Lasse Bøgelund, der driver Club Wolf i Jomfru Ane Gade. - Vi havde set det komme med de meldinger, der er sluppet ud i løbet af dagen, siger Mikkel Bøgelund. Smitten vil blot flytte sig Natklubejerne er trætte af, at det igen er nattelivet, der skal stå for skud i forbindelse med coronarestriktioner. - Vi tjekker coronapas - og vi får gæsters navne, så myndighederne hurtigt kan lave smitteopsporing. Den samme mulighed er der ikke ved privatfester, siger Mikkel Bøgelund og fortsætter: - Ved alle privatfester tjekker man ikke coronapas, så jeg tror, at smitten vil stige mere, nu når der kommer gang i den type fester igen. Men de to brødre anerkender situationens alvor, og Club Wolf vil nu rette sig ind efter den nye situation. Flytter åbningstiden Ved den seneste nedlukning valgte klubben at rykke sin åbningstid fra klokken 23 til til 20.00 med lukketid ved midnat. - Det fungerede sidste gang. Vi er jo en natklub, så jeg synes ikke, det giver mening at åbne endnu tidligere, siger Mikkel Bøgelund. Der må ikke danses i den kommende tid, men det gør ikke så meget, lyder det fra klubejeren, for Club Wolf har 150 siddepladser, så de kan tage imod tilstrækkeligt med gæster. Skal nok klare sig økonomisk De to brødre er fortrøstningsfulde i forhold til økonomisk at kunne klar en måned for nedsat kraft. De ejer selv bygningen, og skal derfor ikke skrabe penge hjem til en stor husleje. - Men vi får en stor nedgang i omsætning. Alle vore borde er bookede allerede midt i ugen til den efterfølgende weekend, så især den første tid mister vi en del, siger han. Sikkerhed og smittesporing ikke nyt Club Wolf får ikke de store problemer med at leve op til myndighedernes krav og forventninger om sikkerhed, lyder det fra Mikkel Bøgelund. - Vi forlanger i forvejen coronapas, og vi har alle gæsters kontaktoplysninger, så der kan laves hurtig smittesporing, hvis det bliver aktuelt. Men før der kan lægges planer for weekenden i Jomfru Ane Gade, skal de to brødre lige lande efter nyheden fra pressemødet. - Nu skal vi have et møde i ledelsen i morgen for at vurdere, hvordan vi griber det an, siger Mikkel Bøgelund. Vi interviewede tidligere i dag de to brødre omkring corona-situationen. Se indslaget her:

Referat:
Ejerne af Wolf Club i i Jomfru Ane Gade vil rette ind efter de nye restriktioner og flytte åbningstiden, så der fortsat kan festes under sikre forhold.